Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: a 84/1996. (VI. 14.) Korm. rendelettel kihirdetett, a Vámformalitások Egyszerűsítéséről szóló Egyezményben meghatározott okmány (EV) 4. sorszámú példányát (a továbbiakban:
Paragraph Index: 915

4. szoftvertermék kiszállítása esetén a hordozóanyag értékét kell beírni az első alrovat devizanemében egységnyi pénznemre egész számra kerekítve. Olasz líra (ITL) esetén az értéket ezer egységben kell feltüntetni. Például, ha a számla szerinti érték olasz lírában 1 186 300 (egymillió-egyszáznyolcvanhatezer-háromszáz), akkor ebbe a rovatba — kerekítve ennek ezredrésze — „1186” írandó. Ha ellenszolgáltatás nélküli szállításról van szó, a rovatot nem kell kitölteni. Kettő vagy több devizanem esetén a nagyobb értéket képviselő devizanemre kell a kisebb devizanemben kifejezett összegeket átváltani a vámkezelés napjára vonatkozó MNB devizaárfolyammal. (Az EV 4. és 5. sorszámú példánya a rovatot nem tartalmazza.) Figyelem! Pótlap csatolása esetében valamennyi tételsorban szereplő értékadat (42. rovat) vonatkozásában ez a devizanem kerül alkalmazásra az érték megállapításánál. Ezért kettő vagy több devizanem előfordulása esetén a nagyobb értéket képviselő devizanemre kell átváltani a kisebb devizanemben kifejezett összeget a vámkezelés napjára vonatkozó MNB devizaárfolyammal.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes